**4ο ΜΑΘΗΜΑ: ΚΟΜΙΚΣ ΚΑΙ ΜΟΝΤΕΡΝΙΣΜΟΣ 2**

**ΑΠΟ ΤΟ LITTLE NEMO ΣΤΟ KRAZY KAT: Η ΠΟΡΕΙΑ ΠΡΟΣ ΤΟ 1930**

- *Krazy Kat* του George Herriman: Τα κόμικς προαναγγέλλουν το dada και το σουρεαλισμό μέσω των, υπό διαρκή μεταμόρφωση, στροβιλιζόμενων και ευμετάβλητων τοπίων, αξιοποιούν τον Hokusai και εμπνέουν (;)τον Magritte, τον Miro, τον Picasso. Η επίδραση των φροϊδικών και ψυχαναλυτικών ερευνών στα λαϊκά αναγνώσματα. Η παραδοξότητα στις ανθρώπινες σχέσεις, η υποβόσκουσα και καταπιεσμένη σεξουαλικότητα, η αμφιφυλία και ο ανθρωπομορφισμός των funny animals. Η γλώσσα ως μέσο συνεννόησης και επικοινωνίας ή ως μέσο σύγχυσης και η εξέλιξη των σχεδιαστικών συμβάσεων που συμβαδίζει με την σταδιακή πειραματική αυτοαναίρεσή τους.

- *Gasoline Alley* του Frank King: Η ηθογραφία κάνει την εμφάνισή της στα κόμικς ως καθημερινή σαπουνόπερα. Οι εικαστικοί πειραματισμοί του King και η διαρκής συνομιλία του με τις πρωτοπορίες της ζωγραφικής. Το continuity αποκτά ρεαλιστικές διαστάσεις με την πρωτοτυπία των χαρακτήρων που μεγαλώνουν σε πραγματικό χρόνο, παράλληλα με τους αναγνώστες, γερνούν, πεθαίνουν.

- Η παράλληλη εξέλιξη των κόμικς με τη μοντερνιστική ζωγραφική (π.χ. η περίπτωση του Lyonel Feininger και η σχέση του με τον εξπρεσιονισμό, τη *Γέφυρα* και το *Γαλάζιο Καβαλάρη*), η έκθεση *The Armory Show* και οι αντιδράσεις που προκάλεσε στη γελοιογραφία και στα κόμικς*.*

*-* Τα κόμικς ως παράνομα αναγνώσματα αλλά και ως ψυχαγωγικού και “εκπαιδευτικού” τύπου “εγχειρίδια” με παράδειγμα τα *Tijuana Bibles* με πορνογραφικό περιεχόμενο.

Προτεινόμενη βιβλιογραφία:

* Sabin, Roger, *Κόμικς ή Κομιξ; Η Ιστορία μιας «Σχεδόν» Τέχνης* (μτφρ.: Γιώργος Μπαρουξής). Αθήνα: Terzobooks, 1997. (σελ. 20-26)
* Walker, Brian, *The Comics Before 1945*. Νέα Υόρκη: Harry N. Abrams, Inc.

Publishers, 2004. (σελ. 40-112)

* McDonnell, Patrick, *Krazy Kat, The Comic Art of George Herriman*. ΝέαΥόρκη: Harry

N. Abrams Inc., 1986. (σελ. 15-22)

* Canemaker, John, *Winsor McCay, His Life and Art*. Νέα Υόρκη: Harry N. Abrams, 2005.

(σελ. 11-15)

* Inge, M. Thomas, *Comics as Culture*. Μισισίπι: University Press of Mississippi, 1990.

(σελ. 28-57)

* Gombrich, Ernst, *Τέχνη και Ψευδαίσθηση* (μτφρ. Ανδρέας Παππάς). Αθήνα, Νεφέλη, 1995. (σελ. 380-406)